Du skal ikke være nervøs for at vaske dit regntøj. Det kan hurtigt blive nødvendigt, når du kommer hjem fra festival, eller når børnene har været en tur på en mudret legeplads. Alle vores regnjakker kan vaskes i vaskemaskinen ved 30 grader. Men brug for en sikkerheds skyld et skåneprogram og undgå skyllemiddel samt vaskemidler, der indeholder blegemidler og opløsningsmidler. Læs altid vaskeanvisningen for det specifikke regntøj, inden du vasker det.